JMT เตรียมลุยซื้อหนี้เสียใน 4Q คงเป้าปีนี้ 1 หมื่นล้าน คาดดันกำไรปีนี้เฉียด 2 พันล้าน
JMT เตรียมลุยซื้อหนี้เสียใน 4Q/65 คงเป้าปีนี้ 1 หมื่นล้านบาท คาดดันกำไรปี 65 เฉียด 2 พันล้าน แนะซื้อเป้า 80.50 บาท
JMT เตรียมลุยซื้อหนี้เสียใน 4Q/65 คงเป้าปีนี้ 1 หมื่นล้านบาท คาดดันกำไรปี 65 เฉียด 2 พันล้าน แนะซื้อเป้า 80.50 บาท
12 ก.ย. 2565

บล.ดาโอ ระบุในบทวิเคราะห์วันนี้ (12 ก.ย.65) ว่า บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT (เป้าเชิงกลยุทธ์ 80.50 บาท) คงเป้าซื้อหนี้เสียปี 2565 ที่ 1 หมื่นล้านบาท หลังครึ่งแรกปี 2565 ซื้อไปเพียง 1.1 พันล้านบาท ประเมินในปีนี้ ธนาคารพาณิชย์ขนาดใหญ่เตรียมขายหนี้เสียออกมามาก (ครึ่งหลังปี 2565 หมดมาตรการเยียวยาเกือบทั้งหมด)
โดยประเมินกำไรไตรมาส 3/2565 อยู่ที่ 450-500 ล้านบาท เติบโตทั้งเทียบช่วงเดียวกันของปีก่อน และเทียบไตรมาสก่อนหน้า ต้นทุนการเงินลดลงหลังชำระเงินกู้ไป 1.7 พันล้านบาท ในไตรมาส 4/2565 จะเริ่มรับรู้ส่วนแบ่งกำไรจาก JKAM
ทั้งนี้ DAOL ประเมินกำไรสุทธิปี 2565 ที่ 1.96 พันล้านบาท โต 31% เทียบช่วงเดียวกันของปีก่อน และปี 2566 ที่ 2.99 พันล้านบาท โต 53% เทียบช่วงเดียวกันของปีก่อน